ΓΡΑΠΤΗ ΕΡΩΤΗΣΗ E-3819/02

υποβολή: Erik Meijer (GUE/NGL) προς την Επιτροπή

(9 Ιανουαρίου 2003)

Θέμα: Καταστρατήγηση των διατάξεων οδήγησης και ανάπαυσης της διεθνείς μεταφορές εμπορευμάτων λόγω ελέγχου των στοιχείων για τις ελεύθερες ημέρες μόνο από το κράτος μέλος καταγωγής

1. Γνωρίζει η Επιτροπή την έρευνα των Ολλανδικών Δικαστικών Αρχών σχετικά με τις πολυάριθμες παραβάσεις των κανόνων για τον χρόνο οδήγησης και ανάπαυσης των οδηγών φορτηγών αυτοκινήτων στις διεθνείς μεταφορικές εταιρίες η οποία κατέστη δυνατή λόγω του ότι ορισμένοι εργοδότες δίδουν πάντοτε τους οδηγούς των φορτηγών τους έγγραφα που αναφέρουν ότι αυτοί ήταν ελεύθεροι σε μια ή περισσότερες από τις προηγούμενες ημέρες, και ότι κατ' αυτόν τον τρόπο τα στοιχεία που έχουν καταγραφεί στον ταχογράφο για τις εν λόγω ημέρες δεν χρειάζονται να επιδεικνύονται όταν διεξάγεται έλεγχος·

2. Συνειδητοποιεί η Επιτροπή ότι αυτές οι παραβάσεις ενθαρρύνονται διότι συμφέρει τις μεταφορικές εταιρίες να είναι εις θέση να παραδίδουν αλλοιώσιμα αγαθά όπως φρούτα, λαχανικά και άνθη σε μακρινές αποστάσεις, γρήγορα, χρησιμοποιώντας όσο το δυνατόν λιγότερο προσωπικό, ενώ οι οδηγοί — μερικοί από τους οποίους οδηγούν για 100 ή 120 ώρες εβδομαδιαίως, επί εβδομάδες κατά σειρά — κερδίζουν περισσότερα παρά εάν οδηγούσαν μόνο το ανώτερο επιτρεπόμενο αριθμό ωρών·

3. Μπορεί να επιβεβαιώσει η Επιτροπή ότι μέχρι στιγμής κανένα σύστημα δεν επιτρέπει τη δυνατότητα διεξαγωγής πραγματικού ελέγχου στις διεθνείς μεταφορές, παρόμοιου με εκείνον των εσωτερικών οδικών μεταφορών, διότι δεν μπορεί να εξακριβωθεί ή διότι δεν μπορεί να ελεγχθεί κατά πόσονπάλληλος ξένης επιχείρησης είχε όντως αργία κατά τις συγκεκριμένες ημέρες·

4. Διαθέτει η Επιτροπή, όσον αφορά μεταφορικές εταιρίες με έδρα σε άλλα κράτη μέλη της Ε Έ, στοιχεία παρόμοια με εκείνα τα οποία ήλθαν προσφάτως στο φως στην Ολλανδία·

5. Διαθέτει άραγε η Επιτροπή παρόμοια στοιχεία που αφορούν μεταφορικές εταιρίες με έδρα τιςποψήφιες για ένταξη χώρες·

6. Πως μπορεί να συμβάλει η Επιτροπή στο να καταστούν αποτελεσματικοί οι έλεγχοι του χρόνου οδήγησης, συμπεριλαμβανομένων των ελέγχων σε οδηγούς που εργάζονται για εταιρίες με έδρα σε κάποιο κράτος μέλος διαφορετικό από εκείνο στο οποίο έχει γίνει ο έλεγχος, ούτως ώστε να καταστεί αδύνατη η παράβαση των κανόνων και οι διεθνείς οδικές μεταφορικές να μην μπορούν πλέον να αποτελέσουν κίνδυνο λόγω του ότι οι οδηγοί, από εξάντληση, διαθέτουν μειωμένες δυνατότητες αντίδρασης ή μπορεί ακόμα και να κοιμηθούν, εξ αιτίας των απατών με τα στοιχεία για τον χρόνο οδήγησης·

Πηγή: De Volkskrant, ολλανδική ημερήσια εφημερίδα, 12.12.2002.

Απάντηση της κας de Palacio εξ ονόματος της Επιτροπής

(13 Φεβρουαρίου 2003)

Η Επιτροπή δεν έχει γνώση της έρευνας του ολλανδικού Υπουργείου Δικαιοσύνης όσον αφορά παραβάσεις που αφορούν τους κοινοτικούς κανόνες για τον χρόνο οδήγησης και ανάπαυσης. Όσον αφορά το θέμα των ψευδών εγγράφων περί ελεύθερου χρόνου, η Επιτροπή παραπέμπει το Αξιότιμο Μέλος του Κοινοβουλίου στην απάντησή της στην γραπτή ερώτηση P-3827/02 πουπέβαλε ο κ. Bowman(1).

Η Επιτροπή μπορεί, επιπλέον, να επιβεβαιώσει ότι, δεδομένου ότι δενφίσταται κοινοτική νομοθεσία που ρυθμίζει αυτού του είδους επιστολές-πιστοποιητικά, η αποδοχή τους επαφίεται εξ ολοκλήρου στη διακριτική ευχέρεια τωνπεύθυνων ελεγκτών. Επί του παρόντος δενφίσταται απαίτηση που επιβάλλει στα κράτη μέλη, είτε να συλλέγουν στατιστικά στοιχεία, είτε να λάβουν θέση επί του εν λόγω θέματος.

Όσον αφορά δεδομένα περί συμμόρφωσης, παραβάσεων, ελέγχων και κυρώσεων, η Επιτροπή συντάσσει ανά διετία έκθεση σχετικά με τηνλοποίηση του κανονισμού(2). Η έκθεση αυτή καλύπτει μόνο τα κράτη μέλη και όχι τιςποψήφιες για προσχώρηση χώρες. Στο πλαίσιο των συμβολών τους στην έκθεση, τα κράτη μέλη δεν έχουν μέχρι στιγμής θέσει το ζήτημα των ψευδών επιστολών-πιστοποιητικών.

Η εισαγωγή, το 2004, του ηλεκτρονικού ταχογράφου και οι βελτιωμένοι έλεγχοι δείχνουν την κατεύθυνση όπου θα κινηθεί μελλοντικά η βελτίωση της αποτελεσματικότητας στην επιβολή του νόμου, όπουποδεικνύεται και στην απάντηση που δόθηκε στην παραπάνω αναφερόμενη γραπτή ερώτηση.

(1) ΕΕ C 161 E της 10.7.2003, σελ. 150.

(2) COM(2001)767 τελικό: Έκθεση της Επιτροπής σχετικά με την εφαρμογή, το 1997-1998, του κανονισμού (ΕΟΚ) αριθ. 3820/85 για την εναρμόνιση ορισμένων κοινωνικών διατάξεων στον τομέα των οδικών μεταφορών.